বারামতি বিপর্যয় নিয়ে বড় মন্তব্য ওমর আবদুল্লাহর! কী বললেন তিনি?

ওয়েব ডেস্ক: বুধবার সকালেই বারামতি বিমান দুর্ঘটনায় (Baramati Plane Crash) প্রাণ হারিয়েছেন মহারাষ্ট্রের উপ-মুখ্যমন্ত্রী অজিত পাওয়ার (Ajit Pawar Death)। তাঁর মৃত্যু নিয়ে ইতিমধ্যে শোকবার্তা এসেছে রাজনৈতিক মহল থেকে। আর এবার এই ঘটনায় শোকজ্ঞাপন করলেন জম্মু-কাশ্মীরের (Jammu-Kashmir) মুখ্যমন্ত্রী ওমর আবদুল্লাহ (Omar Abdullah)। কলকাতা বিমানবন্দরে অজিত পাওয়ারের মৃত্যু প্রসঙ্গে তিনি বলেন, “গভীর দুঃখের বিষয় যে, বিমান দুর্ঘটনায় অজিত পাওয়ার সমাধিস্থ হয়েছেন।”

এর পরেই মহারাষ্ট্রের প্রয়াত উপমুখ্যমন্ত্রীর সঙ্গে সম্পর্ক প্রসঙ্গে ওমর আবদুল্লাহ বলেন, “আমি অজিত পাওয়ারকে তখন থেকে চিনি যখন আমি মুম্বাইয়ে কলেজে পড়তাম। যখন শরৎ পাওয়ার রাজনীতির মধ্যে গগনে তখন তিনি রাজনীতিতে আসেন। যাঁরা তাঁকে চেনেন তাঁরা তাঁর কাজ করার ধরন জানেন। তিনি একজন দক্ষ প্রশাসক, এবং সৎ রাজনীতিবিদ। আমার এবং আমার বাবার তরফ থেকে ওনার এবং উনার পরিবারকে সমবেদনা জানাই। এবং ওনাদের পরিবারের সর্বদা পাশে আছি।”

আরও পড়ুন: অজিত প্রয়াণে শোতস্তব্ধ মহারাষ্ট্র! ৩ দিনের শোক ঘোষণা করল সরকার

পাশাপাশি বারামতি বিমান দুর্ঘটনার কারণ প্রসঙ্গে প্রশ্ন করা হলে ওমর আবদুল্লাহ বলেন, “বিমান দুর্ঘটনার বিভিন্ন কারণ থাকতে পারে, প্রত্যেকটি দুর্ঘটনায় ভিন্ন। সমালোচনা করা উচিত নয়। আবহাওয়া খারাপ থাকতে পারে, যান্ত্রিক ত্রুটি থাকতে পারে। তদন্ত করে দেখতে হবে। কার মৃত্যু কোথায় লেখা আছে কেউ জানে না সেটা একমাত্র উপরওয়ালাই জানেন।”